ming030890/wiki-yue-high-quality huggingface dataset:
衙前圍

衙前圍（英文：Nga Tsin Wai），亦稱衙前圍村（Nga Tsin Wai Tsuen），亦叫衙前（Nga Tsin）、衙前圍鄉、慶有餘，係香港一地，亦係一村，喺新九龍，地介九龍寨城同蒲崗之間。家下村畀東頭邨包圍，係九龍古村，面臨湮沒。其西南係九龍寨城，南係城南，東北過涌係隔坑，遠啲係蒲崗，北係石鼓壟，西北係打鼓嶺。
舊時衙前有涌出自打鼓嶺、石鼓壟，今已變渠。日治時化爲今彩虹道明渠。隔渠之地，是爲新蒲崗。
衙前塱有衙前圍道，不過遠離衙前圍，只因衙前塱地街名，皆以九龍村名而名。
衙前圍一帶，有東頭邨、摩士公園。

名
衙前，皆因地近九龍寨城各衙。而圍頭話，圍卽係村。叫衙前圍村有啲多餘。

屋宇
衙前圍外牆，查實係屋嘅外牆，連成一綫，抵抗外敵。與一般另加圍牆唔同。圍內族譜，村起喺一五七零年到一五七四年間，有四百多年之久。

史
衙前圍嘅手繪畫，在港英軍中尉W. Collinson喺1846年由沙田坳望去衙前圍方向畫嘅。
1902年，仲有護城河嘅衙前圍。護城河喺二戰日佔嗰陣，俾日軍以禁止平民擁有軍事工具同設備做理由，用石屎填平咗。
1905年，衙前圍同附近九龍城區嘅環境。
衙前以陳、吳、李三氏為主，自南宋後遷到現址，大元時一三五二年立村，定名衙前，多年以捕魚為生。大清海禁令，迫於棄村，至一七二四年，始重建家園。
舊日近九龍灣，尚未填海，今新蒲崗地，是爲啟德濱，乃填海而成。由於靠海，時受海賊洗劫。村加外牆以抵賊。村央天后廟，立於十八世紀，或更早。圍正門有「慶有餘」牌扁，傳爲皇帝所賜，不可考。
舊日有謂衙前圍鄉，合衙前圍七約，卽衙前圍、沙埔、衙前塱、隔坑、石鼓壟、打鼓嶺、大磡，結成一鄉，以保家園。鄉以衙前圍爲首，故名。各村先後遭拆，只餘衙前。
香港日治時期，日軍擴建啟德機場，曾下拆毀衙前，村民游說，幸保不失，然要拆牆拆炮，古樹遭砍。期後外姓人遷入村，村民得屋邨單位而遷離搬離，村自始沒落。

斥村置樓
衙前地處九龍，為政府及地產商虎視眈眈。二十世紀六十年代，香港政府商討清拆，徵衙前作徙置區，另徙村到荃灣，村民反對，告到倫敦高級法院而勝訴。
一九八二年始，香港地產商長江實業，逐一收購村屋，但部分居民不肯遷出，村有歷史價值，應予保留。此後，公司買百年古屋，一一拆毀，村內遂有空地仔，僅包以鐵皮。古屋乃排屋，屋屋互倚，互相支撐，以保持平衡。一屋拆，另一屋就不穩。由於前途未卜，居民唔想使錢大修，古屋因而倒榻，幸未有人命傷亡。
衙前面積四千六百卅七平方米，打算再起商住之用，住宅樓面三萬四千七百廿八平方米，商用七千零九平方米，休憩五百七十平方米。
地區人士早喺二十世紀八九十年代，要求政府研究衙前古物。一九九九年十一月，古物諮詢委員會，支持政府拆建衙前圍，交畀土地發展公司重建，委員會多次視察，村內房屋，好多已經重建，城牆、護城河同吊橋，亦早已失。另外，諸多屋宇失修，面貌頹敗。原址保留，並不可行。建議香港政府喺拆卸前，考古救亡，湮滅前，值得留嘅文物都留落來。；日地產商要同村影相繪圖，以作記錄之用，並要求原址保留大部分古屋。
不過，英國史學家夏思義，九龍只留低咗兩處古村，一為侯王廟，一爲衙前圍，呢條係市區最後一條圍村。雖然衙前圍無靚樓，屋細路窄，正正咁要保留，留低英國佔領九龍前，該區原本面貌。二零零一年八月，黃大仙區議會以保留古蹟為由，反對重建，要求古物諮詢委員會重新檢討，但委員會重申村內九成以上屋宇，非並非原有，毋須整條保留，只建議留天后宮古廟及牌坊。
2003年1月，時任房屋及規劃地政局局長孫明揚指，衙前圍畀發展商收購同拆咗，剩低都支離破碎，不值保留。話唔係政府唔想做，但家下無(保護古蹟)政策，現實環境發生咗。」
2006年10月，原有一百廿五間屋，有卅幾戶未賣，餘低畀長江實業同港府收購。前村長吳九，多年來拒絕賣屋，最終亦以二百二十萬元賣畀長江實業，無耐二零零五年十二月病死。現時，地產商長江實業，有衙前八成業權。
2013年，市建局出收樓令，要求村民喺5月22號之前好搬走。到2016年，剩低嘅2個村民都終於都搬出埋。
2018年，市建局公佈喺圍村地底搵到圍牆同更樓遺蹟，重會擴大挖掘範圍，所以重建計劃唔會開工住。

習俗
自一七二六年起，衙前圍十年一次太平清醮。全盛時期，該醮會由七村（即七約）合辦，有神功戲、巡遊、拜神，全村齋戒，巡遊由新蒲崗一直遊到土瓜灣木廠街，一度係九龍大典。一九九六年第廿八屆醮會，當時居民籌得約七十萬港元，多項傳統仍得以保留。

二零零六年，第廿九屆，因拆卸在即，一度決定停辦醮會，後尾重建一再拖延，居民遂決定在十二月九號打醮兩日，係咁多年來最細。大會舉辦舞龍及齋菜，至於神功戲、唸經等醮會傳統，統統唔做，嗰陣時啲村民都以為係最後一次搞。
村民打醮傳統最少三百年，十年一醮
二零零六年打醮原本要取消，雖然最後可維持，但規模係幾百年以來最細
二零一六年，第三十屆，經多方努力卒之搞成。舊陣時打醮喺村口慶有餘牌樓前邊搭棚，第三十屆嗰陣衙前圍嘅村民都搬走晒，條村都被市建局圍封埋，所以搬咗入至德公立學校個禮堂同操場搞。仲要同市建局申請先可以提早喺村內搞上頭表、二表及三表等嘅儀式。
街頭巷尾

《街頭巷尾》係喺1964年嘅一部粵語片，由陳焯生同楊工良聯合執導，林家聲、夏萍主演。
街頭派錢黨

《街頭派錢黨》（Cash Me If You Can），係香港電視娛樂製作嘅真人騷節目，2017年8月24號到11月16號逢禮拜四22:30-23:00喺ViuTV播，由李健仁（如花）、黃一山（細龜）、鄭文輝（甜筒輝）、楊能（唏噓豬肉佬）、陳俞希、岑樂怡、李建邦（Suzuki）主持。節目主持組成「街頭派錢黨」，喺街頭同街坊玩遊戲派獎金。
金武林

金武林（12月27號—）係中國音樂製作人。
金毛度多狗

金毛度多狗（Goldendoodle）係由金毛尋回犬同貴婦狗交配而成。喺1990年代第一次廣泛繁殖，有三個唔同嘅嘥士，結果視乎貴婦狗係乜嘢大細。金毛度多狗好聰明，個性似金毛尋回犬，鍾意同人玩、fen1 到冇人有，加埋貴婦狗嘅低至敏嘅毛。
金毛度多狗，唔似金毛尋回犬嘅毛色，唔一定係金色，顏色多變。
金水區

金水區係中國河南鄭州一個市轄區，總面積242平方公里，人口140萬。
金永宰

金永宰，係大韓民國嘅一個男藝人同埋演員。
金毛尋回犬

金毛尋回犬（Golden Retriever），或者金毛（Golden 或 Goldie），係比較受歡迎嘅狗種。用來搵水禽獵物返嚟（「尋回」嘅意思）。今時今日，金毛係最常見嘅家犬之一，因為容易養，好馴並且對主人要求唔多，只要定期運動，餵食同見獸醫檢查就可以。金毛嘅獨特之處在於得人鍾意嘅性格，同人以及其他狗都可以相處得好好。驚嗰陣會呱呱叫，金毛睇門口唔掂，因為太友善啦。容易訓練，因為天生鍾意討好主人，鍾意同人一齊，有人響度嘅時候會好開心，唔會忔人憎。

外形
金黃色長毛嘅金毛仔
金毛尋回犬係一種大型狗種，外形同拉布拉多尋回犬相似，後生嗰陣最似，而淺色嘅金毛更似。最明顯區別係金黃色嘅長毛。毛色喺淺金色到深黃色之間。美國狗舍俱樂部（American Kennel Club, AKC）標準規定金毛嘅毛皮係「豐富、有光澤、唔同層次嘅金色」（rich, lustrous golden of various shades），太淺或者太深色都唔得。
金毛尋回犬喺大概一歲就大定，喺約兩歲時到最大最重。雖然體形上喺兩歲成熟，性格上要到三歲以上先至完全成熟，而多主人話佢哋嘅狗一世都保持好似狗仔嘅特性。
標準高度係： 
公：56 - 61 cm，乸：51 - 56 cm；
標準重量係： 
公：29 - 34 kg，乸：27-32 kg。

性格
金毛尋回犬活躍好動，鍾意玩，但係有出奇嘅耐性，可以靜靜咁坐響道幾個鐘頭唔郁，就好似打獵時等獵物咁。可能係打獵嘅遺傳，游水亦好歡喜。金毛重極之想討好主人。
同拉布拉多一樣，金毛嘅智力、對人嘅感情、對細路嘅容忍度都好出眾，鍾意𠱁人，係天生嘅守護者，所以係優秀嘅狗醫生。不過，金毛成日要人陪著先至開心。響服從測驗中表現良好，可以係優秀嘅導盲犬。雖然可能唔夠拉布拉多尋回犬響野外測試（field trial）表現咁出色，以突出嘅嗅覺見稱，亦係出色嘅獵狗。
金毛鍾意玩接嘢，接返掉出去嘅棍、網球、飛碟，可以玩上幾個鐘頭都唔厭，特別係有水玩嘅時候。
今日嘅金毛尋回犬分成兩類：出賽嘅 show dog 和獵狗。Show dog 組嘅金毛尋回犬通常骨骼較大、較長、較重。香檳色嘅長毛受推崇。而另一方面，獵狗相對較細隻，腳較長，較深色。兩類從1960年代嘅著名金毛尋回犬分出來。而家，配種嘅人試圖將兩個分支變成一種多用途嘅尋回犬。

歷史
金毛尋回犬呢個品種喺蘇格蘭嘅 Guichan 呢個地方嚟，由 Dudley Majoribanks（後來嘅 Tweedmouth 勛爵）響 1835年配種出嚟。話說 Majoribanks 去英國海邊小鎮 Brighton 旅行，去馬戲團見倒俄羅斯牧羊狗表演，想買兩隻，馬戲團嘅訓練員唔想一竇狗分開，Majoribanks 就將成個馬戲團嘅狗都買晒返嚟配種繁殖。
雖然個故仔好浪漫，唔少人認為唔係真嘅。1952年，Majoribanks 後人將 1835年到 1890年嘅配種記錄公開，配種繁殖嘅品種之中係無俄羅斯牧羊狗份，所以個故仔係冇根據嘅。
1865年，最早將一隻叫 Nous 嘅攣毛尋回犬（wavy-coat retriever）狗公；同一隻叫 Belle 嘅特威德西班牙水獵犬（Tweed Water Spaniel）狗乸打種。特威德西班牙水獵犬而家已經絕晒種啦，但係嗰時喺邊境地區成日見倒。1868年，Nous 同 Belle 生咗一竇四隻黃色狗BB：Crocus、Primrose、Cowslip、Ada。以呢四隻狗為基礎，同愛爾蘭蹲獵犬（Red Setter）、沙色尋血獵犬（Bloodhound）、聖約翰水犬（St Johns Water Dog of Newfoundland）、士兵格獵犬（Springer Spaniel）、兩種攣毛嘅黑色尋回犬交配繁殖成一個新血統。Majoribanks 響裏面揀最理想嘅尋回犬出黎，佢嘅目標係要一種有活力、健康、易相處、乖、易訓練嘅狗。
1903年，英格蘭狗隻俱樂部首次接受金毛尋回犬註冊，叫做「平毛—金色」（Flat Coats - Golden）。1908年第一次展出，1911年被承認為一個新品種，叫「尋回犬（金色或黃色）」。1913年，金毛尋回犬俱樂部成立。1920年，正式改名做金毛尋回犬。
1881年，Hon. Archie Majoribanks 帶咗一隻金毛到加拿大，喺 1894年響美國狗隻俱樂部（AKC）註冊。係呢金毛第一次響呢兩個國家有記錄。1927年第一次響加拿大註冊，而安大略省嘅金毛尋回犬俱樂部（而家叫加拿大金毛尋回犬俱樂部）響 1958年成立。AKC 於1932年承認呢個狗種，美國金毛尋回犬俱樂 1938年部成立。

營救工作
由於呢種狗受歡迎，對純種金毛尋回犬嘅需求亦高，成為一個不幸嘅結果，每年好多金毛俾唔再鍾意佢哋嘅主人遺棄，好多都係比較老而要睇醫生嘅。閂咗嗰啲大型嘅、臭名遠播嘅配種工場（dog farm），成為另一個無家可歸金毛狗嘅來源。
作為回應，好多志願機構進行營救嘅工作，令到被遺棄嘅金毛俾人收養。呢啲組織一方面接受啲狗，令一方面同本地嘅動物收容所協議；保證啲狗得到善待而唔會被人道毀滅，獲救嘅狗隻就會放響寄養嘅地方，直到搵到一個永久嘅屋企為止，通常會篩選領養人，以保證為啲狗提供一個合適嘅家。呢啲一類嘅組織利用互聯網籌錢、教育、揾領養嘅人、宣傳佢哋嘅信息。
金武烈

金武烈，係大韓民國嘅一個男藝人同埋演員。
軟殼蟹

軟殼蟹係種海鮮食材，趁隻蟹換緊殼，甩咗舊殼而又未生返新殼嗰陣即刻浸冰水，令到隻蟹個殼軟淋淋。煮軟殼蟹之前，只要整走鰓同內臟，就可以成隻炸熟嚟食。
軟喉

軟喉係軟身嘅喉管，切口圓形，皆因通常捲成一轆，所以又叫喉轆。
軟流層

軟流層（粵拼：jyun5 lau4 cang4）；重可以寫做軟流圈（jyun5 lau4 hyun1）；佢係一個基本上好似全球性分佈嘅地內圈層，喺上地幔嘅上面，岩石圈嘅下邊，深度喺50－250km之間嘅位。家吓啲人識軟流層係通過地震波嘅傳播速度性質先至知嘅。

區別同差異
軟流層嘅分佈都有明顯嘅地域性差異，總規律係大洋底嘅位置比較高，大陸底嘅位置比較深。軟流層嘅界面頂係一個冇明確嘅界限位，雖然佢同岩石圈之間冇乜明顯嘅界面，但係有逐漸過渡嘅特點。如估喺板塊構造學入面講，佢有舉足輕重嘅地位。就係因為軟流層嘅物質移動得好慢，幫嗮大陸嘅板塊移動加碼。如估可以證明對流層入面有對流現象，地球板塊學說就可以完全成立。

熔岩嘅出處
内文：熔岩
曾經有人根據岩石嘅導熱性可以推測到軟流層嘅溫度，結果發現喺100km深嘅地區可以去到1300℃到。呢個溫度同火山口流出嘅岩漿溫度差唔多，啫話明火山嘅熔岩好有可能係出喺軟流層嗰度。
軟甲綱

軟甲綱（學名：Malacostraca），係甲殼動物嘅最大分支，總共有16目同超過40,000個品種。
軟件驗證

軟件驗證（英文：software verification）係軟件工程嘅一環，指做測試等嘅工作睇吓整緊嗰隻軟件係咪真係達到啲要求。
軟文化

軟文化或軟實力（字源英文嘅soft power），指國際關係裏面，一個國家或地區所具有經濟，軍事以外嘅第三種實力，主要指文化、價值觀、意識形態同民意等方面嘅影響力。
軟硬天師

軟硬天師（粵拼：jyun5 ngaang6 tin1 si1；英文：SoftHard）係香港嘅一對娛樂組合兼粵語Hip-hop始祖，成員包括「軟天師」葛民輝同埋「硬天師」林海峰。兩個人原先係明愛白英奇專業學校設計系嘅同學（當時嘅同學重有出名嘅攝影師夏永康），畢咗業之後去咗ESPRIT一齊設計櫥窗，後來一齊被香港商業電台請咗。最初兩個喺商業電台林姍姍主持嘅節目《姍姍收音機》以一軟一硬嘅方式向聽眾問問題，個名就係噉嚟。後來兩個人都報過交通消息（葛民輝嘅《馬路天使 葛 of the road》出名啲）。兩個人以嬉笑方式主持電台節目而出名，1988年加入張麗瑾嘅節目《飛越癲狂院》，有「市場價格」環節。1989年9月9號，喺九龍大專會堂做咗第一個表演《軟硬天師軟硬Show》。
之後佢哋愈嚟愈多人識，兩個人主持嘅電台節目有《軟硬癲台》、《老人院時間》、《軟硬今朝》等等。當中《老人院時間》好受後生仔歡迎，《整蠱電話》環節重去到係人都知。之後佢哋兩個出咗好多隻碟，又主持電視節目《軟硬製造》、拍戲等等。直到1995年，佢哋再以組合身份出現。林海峰喺2005年嘅《是但噏發花癲》棟篤笑中提到，佢將會同葛民輝，重有達明一派會喺2007年一齊表演。而喺2006年，軟硬兩個再以組合形式做咗一連串嘅合作計劃，好似拍麥當勞嘅賀年廣告、重有《軟硬天師 Long Time No See 演唱會》。2006年，軟硬更化身成朋克樂隊「高山青龍」，喺「黃貫中狂人習作之音樂篇」演唱會同埋各大媒體出現，暗串當時香港流行樂壇唔掂同埋太多K歌。

隊名
「軟硬天師」呢個名係歐陽應霽起嘅。因為佢哋係拍擋，所以希望做一個對比，一個軟一個硬，軟嘅（葛民輝）畀貼士玩遊戲嘅聽眾，硬嘅（林海峰）就留難聽眾，由佢哋本身嘅性格決定邊個軟邊個硬。而「軟硬天師」亦都係由「軟硬兼施」嘅諧音，變成形容兩個人，軟天師同埋硬天師咁解。
軟禁

軟禁係將某個人限制喺特定範圍入面（例如只可以留喺屋企唔准出街），並且監察佢嘅行動，對外通訊嘅打電話或上網可能會被禁止或受到限制，令佢失去行動嘅自由，但軟禁會比坐監自由少少。
購物手推車

購物手推車，簡稱購物車，係種手推車，畀人購物嗰陣裝住啲貨，所以設計上架車上半部份整做購物籃嘅形狀。
賽伯邑章

賽伯邑章係伊斯蘭教典籍《可蘭經》入面嘅第34章（蘇拉）。
賽夏族

賽夏族係臺灣原住民嘅其中一個族群，主要分佈喺中央山脈西側，總人口大約六千幾人。
賴際熙

賴際熙（1865年—1937年），原名韶祥，字煥文，早號荔垞，晚號圓智，廣東增城湖塘埔（依家嘅增城光輝村）人，晚清進士、學者，香港大學教授。因為佢曾經係清朝國史館嘅總纂，所以又俾人尊稱做賴太史。

生平
賴際熙細個嘅時候已經好鍾意讀書，喺廣州廣雅書院（依家嘅廣東廣雅中學）返學。光緒十五年（1889年）佢喺鄉試嗰度中咗舉人。光緒二十九年（1903年）38歲嘅賴際熙喺科舉試嗰度攞到「二甲」進士。同年嘅閏五月，朝廷俾咗個翰林院庶吉士嘅位佢做，派咗佢去進士館（進士館係京師大學堂嘅下屬機構）研習法政學。賴際熙完成咗三年嘅學習之後，俾人派咗去翰林院做編修，主要工作係做國史館嘅纂修，無幾耐佢就升咗做為總纂（近似依家嘅總編輯）。
辛亥革命成功之後，清朝無咗，佢又唔想改打新政府嘅工，於是同陳伯陶、吳道鎔等原籍係廣東嘅清朝遺老移民嚟英屬香港，喺香港專心從事文化教育同埋國學研究。
1912年，香港大學成立，最初只有醫學院同工學院；喺1913年增設咗文學院（Faculty of Arts），文學院有開辦中文課程，不過只係一年級嘅選修科。當時，賴際熙同區大典一齊喺香港大學做兼職，以時薪嘅形式，做咗香港大學嘅漢文講師，佢兩個分別負責講授四年制「傳統漢文（Classical Chinese）」課程嘅「史學（History）」同「文學（Literature）」科目。賴際熙負責「史學」，講授三代（夏、商、周）到明朝嘅歷史。當時嘅「文學」科，實際上係「經學」科，講授朱熹同埋其他學者對《四書》同《五經》嘅評註。賴際熙又另外教「正音班」（Mandarin Class）俾啲唔識粵語嘅學生讀。
1921年9月29日，賴際熙創辦咗香港崇正總會，係香港歷史悠久嘅客家人組織，佢俾人推舉做會長，長達13年。
1923年，佢同陳伯陶等同道中人成立咗「學海書樓」聚書講學，目的係要宏揚中國文化。香港富商何東、郭春秧、利希慎、李海東都好支持佢哋嘅做法，好踴躍捐錢俾佢哋去買書。當時嘅香港仲未有政府嘅公共圖書館，學海書樓嘅藏書達到幾十萬本，可以俾香港市民借閱，可以話係香港嘅第一間公共圖書館。
1925年，漢學家金文泰（Sir Cecil Clementi）接替司徒拔，做咗港督，開始推動中文教育。1926年，從英國嚟考察香港大學教育表現嘅威靈頓代表團（Willingdon Delegation）喺考察報告嗰度話香港大學嘅漢文教育除咗需要保留傳統嘅「經史之學」之外，仲需要賦予呢啲教育新嘅現代意義。賴際熙同區大典於是向港大提議改革中文科，設立「華文部」，喺原本已經有嘅史學同經學嘅基礎上面增辦「文詞學」。身兼港大校監嘅金文泰支持佢哋嘅建議，但係港大缺乏經費，於是港大校長康寧（William W. Hornell）聯同賴際熙就去咗馬來亞籌款，得到當地華僑捐獻，總共集資港幣4萬幾蚊。1927年，香港大學成立咗「中文學院（School of Chinese Studies）」，由賴際熙領導。賴際熙俾香港大學委任做全職嘅中國歷史準教授（Reader in Chinese History）。
1928年，港大校方因為財政困難，準備結束啱啱先起步發展嘅中文學院。喺港督金文泰周旋之下，華人領袖周壽臣、羅旭龢同馮平山等人成立咗勸捐委員會，總共籌到港幣20萬蚊，令到中文教學可以繼續做落去。當時中文學院無專用嘅課室，亦都無具規模嘅中文圖書館，所以鄧志昂就捐咗6萬幾蚊嚟起教學大樓（即係港大嘅鄧志昂樓），馮平山又捐咗10萬蚊起咗中文圖書館大樓（即係港大嘅馮平山圖書館，依家改咗做香港大學美術博物館，係一級歷史建築），兩座大樓分別喺1931年同1932年啟用。
1933年，香港大學文學院改組，將「中文學院（School of Chinese Studies）」納入文學院，成為文學院嘅其中一個系，叫做「中文系（Department of Chinese）」。改組之後，賴際熙結束咗佢喺香港大學嘅二十年教學歲月。
1937年，賴際熙逝世，享年73歲。

逸事
賴際熙曾經登上宋王臺，仲寫咗兩首賦《登宋王臺作》：
其一
九州何更有埏垓，小絕朝廷此地開。
六璽螭龍潛海曲，百官牆壁倚山隈。
難憑天塹限胡越，為訪遺碑剔草萊。
宋道景炎明紹武，皇輿先後總南來。
其二
登臨遠在水之湄，豈獨興亡異代悲。
大地已隨滄海盡，怒濤猶挾故宮移。
殘山今屬周原外，塊肉曾無趙氏遺。
我亦當年謝皋羽，西臺慟哭只編詩。
詩中賴氏以終老海濱嘅南宋遺民謝皋羽自許，「豈獨、已隨、猶挾、今屬、曾無、我亦、只」等虛辭，襯托出賴氏嘅慷慨悲憤，亦都凸顯咗佢對前朝嘅眷戀。

著作
民國四年（1915年）佢曾經編咗《廣東通志》，之後又同陳念典、湛桂芬總纂咗《增城縣志》，另外，仲編寫咗《清史貴族傳》、《崇正同人系譜》、《赤溪縣志》 》、《香港大學經學講義》等書。後人搜集咗佢嘅著作，編成《荔垞文存》。
賽丁

賽丁（西班牙文：Zaidín）係西班牙亞拉岡威斯卡省一座城，住2千人。
購物公園站

購物公園站（英文：Shopping Park Station）係深圳地鐵一個站，喺深圳福田區益田路同民田路之間嘅福華路地底。
購物公園站係羅寶線同埋龍崗線兩個轉車站嘅其中一個（另一個係老街站），羅寶線嗰部份喺2004年12月28號啟用；而龍崗線嗰部份就喺2011年6月28號啟用。
購買力

購買力（粵拼：kau3 maai5 lik6；英文：Purchasing power）係指一個單位嘅通貨能夠買到幾多貨品同服務。
舉例說明，想像家陣個人手上有 1,000 文港紙，然後發生咗通脹（啲貨品同服務嘅價上升），噉即係話個人手上嘅錢就噉睇好似價值冇變，但實際上攞住筆錢可以買到嘅貨品服務嘅量少咗。
陳怡岳

陳怡岳係臺灣民主進步黨政治人物，而家係嘉義縣議會副議長。
陳恩橄

陳恩橄（Samuel Chan，1990年5月4號—）係香港音樂製作人，小學喺英國Queens College留學，開始咗學電結他，中二轉學鋼琴，之後拎獎學金入讀傳統音樂名校Wells Cathedral School。2009年畢業之後跟伍樂城一對一學習電影同廣告配樂，同得到伍樂城賞識成為旗下合作作曲人。
陳恩橄喺2018年成立奇想創意文化有限公司，專注喺電影配樂⼯作，期間曾加盟環球音樂同擔任耀榮文化音樂監製。音樂作品有劉心悠主演嘅《女人街，再見了》、晨亦儒主演嘅《九尾狐》、《十三陵傳⼈》、《廚霸江湖》、《京都妖狐志》、《顏值當譜1》 、《顏值當譜2》、ViuTV電視節⽬《DIVA華麗之後》
監製歌曲包括沈震軒《天機洩漏》(ViuTV電視劇《暗算天機》主題曲) 、晨亦儒《無影》(電影《九尾狐》主題曲)等。
陳恩甄

陳恩甄（7月31號—），係中華民國女演員，臺灣高雄市出世，國立臺灣藝術大學戲劇學系畢業，2010年出道，主要參演電視劇。
陳恩碩

陳恩碩（Tom Chan，1998年—）係香港舞台劇導演同演員，2013年15歲就已經執導舞台劇《油脂》粵語版，係香港最後生嘅公開演出作品導演。
陳恭尹

陳恭尹（粵拼：can4 gung1 wan5；1631年10月20號—1700年5月30號），字元孝（jyun4 haau3），號半峯（bun3 fung1）、獨漉山人（duk6 luk6 saan1 jan4）、羅浮布衣（lo4 fau4 bou3 ji1），係清初詩人、書法家，亦係明末名儒陳邦彥個仔，廣東順德人。同屈大均、梁佩蘭並稱「嶺南三大家」。
陳恭尹嘅墓喺廣州天河區，係市級文物保護單位。
陳惠平

陳惠平係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
陳怡叡

陳怡叡（英文：Yuri Chen，1995年6月29號—），藝名Yuri，係臺灣女藝人，自2016年開始做啦啦隊員，2019年開始加入啦啦隊樂天女孩。
陳凱港

陳凱港（英文：Harbour Chan Hoi-kong，1971年1月—），網名海港Sir、海港長官（Sir Haba），香港警察，而家係沙田警區助理指揮官，近年因為喺微博經營個人社交平台同埋同唔少激進建制派人士互動而得到傳媒關注，另外佢亦有份投資品牌「小王子」。
雖然佢係執法人員，但就曾經多次因為涉嫌觸犯唔同法例而得到傳媒嘅關注。

早年時期
陳喺皇仁書院畢業，少年嘅時候曾加入東區少年警訊，之後喺1996年投考警察。加入香港警察後，陳亦繼續參與少年警訊嘅工作。

香港逃犯條例爭議期間涉嫌盜用他人照片
喺香港逃犯條例爭議期間，佢曾經喺2019年9月開Facebook編撰文章，話一個83歲老太婆因為支持警察，同三個仔反面，文章得到民建聯立法會議員葛珮帆等親中派人士轉發，但後來被求驗傳媒揭發佢所用嘅老太婆配圖係盜圖，陳一度辯稱話照片無版權問題，但老太婆圖片嘅攝影師Anja Disseldorp就留言反駁陳凱港，話佢無獲授權使用圖片，唔尊重版權。

武漢肺炎期間涉擅用香港警察名義向武漢捐口罩
喺武漢肺炎期間，佢以「香港警察」名義向武漢市第一人民醫院，捐咗520個口罩，仲為裝口罩嘅紙箱影相放上網，而紙箱外更特別標明「520我愛你」嘅字句。有網民質疑喺香港前線醫護口罩供應亦將近「乾塘」之際，有無政府內部物資被捐贈到內地，之後警方發言人回應話已經訓示有關人員，喺未經許可下，唔得以警隊名義作出任何捐贈行為。

被揭發僭建
2020年4月，陳凱港被揭發喺大埔燕子里海景山莊7號獨立屋有大幅度僭建，其中包括一個玻璃嘅搭建物，而且改建程度十分嚴重。陳被指將整個外牆向外推，有如起咗一幢新嘅樓。

違法賣無註冊藥冒牌貨
喺2020年12月，陳凱港旗下嘅「小王子」售賣嘅皮膚抑菌膏「西施蘭百消膏」含氯己定成份，需要向香港藥劑業及毒藥管理局註冊後先可以賣；衞生署回應查詢時確認有關產品無註冊，根據相關條例，銷售未經註冊嘅藥劑製品最高可判罰款10萬元同監禁2年。陳凱港之後就喺社交媒體發表文章，話有人捉住瑕疵向佢嘅工作單位投訴舉報。品牌之後被指涉及詐騙被警方調查，有記者繼續跟進，但就反而被小王子嘅職員訓示。

涉嫌詐騙按揭貸款
喺2021年5月25號，陳凱港同一名女性友人因為涉嫌用虛假文件騙取按揭貸款被捕。
陳創天

陳創天（1937年2月18號—2018年10月31號）係中華人民共和國晶體材料學家，喺浙江奉化出世。佢曾經擔任中國科學院理化所人工晶體研究發展中心主任、第三世界科學院院士（1990年）及中國科學院院士（2003年）等。

生平
1962年，畢業於北京大學物理系。1962年~1999年，工作於中國科學院福建物質結構研究所。1999年，組建中國科學院理化技術研究所北京人工晶體研究發展中心。現任中科院理化技術研究所北京人工晶體研究發展中心主任。

榮譽
1987年，獲第三世界科學院化學獎。
1990年，獲Laser Focus World工業技術成就獎。其中主持嘅項目曾經獲國家科技進步一等獎。
2013年，獲得Laudise獎。係國際晶體生長協會最高獎，喺波蘭華沙頒發，係中國科學家首次獲得國際晶體生長協會最高獎。
陳勁恒

陳勁恒係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會進出口界委員。之後，佢有份提名林鄭月娥參與2017年香港行政長官選舉。
鄭佩佩

鄭佩佩（1946年1月6號—2024年7月17號），係香港演員，上海出世。佢憑2000年電影《臥虎藏龍》攞香港電影金像獎最佳女配角獎。
鄭俊元

鄭俊元，係大韓民國嘅一個男藝人同埋演員。
鄭俊鎬

鄭俊鎬，係大韓民國嘅一個男藝人同埋演員。
鄭侑青

鄭侑青，台灣時代力量政治人物，2022年曾經代表時代力量參與高雄市第四選舉區議員選舉，但未能當選。
2023年10月15號，時代力量宣布佢會代表時代力量參與2024年立委選舉嘅不分區名單第八名。
鄭俊樑

鄭俊樑（英文：Michael Cheng，1994年4月30號—）係香港滑浪風帆手，參與RS:X板賽。
鄭俊英

鄭俊英，係大韓民國嘅一個男藝人同埋歌手。
鄭伊琪

鄭伊琪（Wayii Cheng，1993年6月25號—）係香港女模特兒，2014年工展小姐季軍，2021年最後一屆口罩小姐選舉冠軍。

簡歷
鄭伊琪2010年拍咗一個日本食品廣告後而開始多人識，到2014年佢參選工展小姐，最後攞到季軍。2016年，佢參選「大閘蟹小姐競選」而畀人談論。
2021年鄭伊琪參選ViuTV搞嘅《最後一屆口罩小姐選舉》，代號「浩南」，入圍總決賽八強，最終攞到冠軍同服裝與口罩配搭獎，做咗「雙料冠軍」，跟住做埋ViuTV嘅合約藝員。
鄭俊弘

鄭俊弘（英文：Frederick Cheng，本名鄭榮基，1983年11月10號—）係無綫電視男演員。佢喺《星夢傳奇》攞咗冠軍之後，俾巫啟賢收做徒弟。鄭俊弘老婆係何雁詩。
銀主盤

銀主盤，係指一個樓盤，個業主冇錢供樓，俾銀行根據按揭條款，同《物業轉易及財產條例》規定，向法庭申請沒收層樓，之後賣出街，俗稱叫做銀主盤。咁簡單講，嗰間銀行就係銀主，個物業單位叫做銀主盤。廣泛嚟講銀主未必係銀行，財務公司都未定。

喺債務上嘅安排
喺銀主盤出售時，需要按市價出售，通常以拍賣形式進行，以價高者得為主，而款項嘅償還機制分配如下：
銀主
擁有物業押記嘅債權人
相關法律費用
如果得番嚟嘅錢，多過要還嘅錢，剩番嘅會歸還業主
喺金融風暴前，一般進行銀主盤拍賣後，已經可以抵償欠債。但喺金融風暴後，好多物業都係負資產，往往銀主盤拍賣後，都未可以抵償欠款，令銀行唔願意出售銀主盤，造成唔少呆帳。

樓市指標
呢篇文夾雜其他語言，唔合乎粵語嘅用字、句式或者文法。請改善。如果想睇吓似粵語口語嘅文應該點寫，可以睇吓Wikipedia:正文同埋Wikipedia:好文入面貼堂嘅範例。
由於以下情況，銀主盤量係一個樓市落後指標：
銀行等業主斷供幾個月，磋商唔掂之後再循法律程序收返物業，一般需時半年至九個月
銀主收返物業之後，未必會將佢拍賣，而可以透過旗下物業部門或代理放盤，故此實際數量可能比知道嘅多
若果物業淪為負資產，就算成功甩手都抵唔清欠款，銀行或者唔會即刻賣

負資產同銀主盤嘅關係
就算業主擁有物業估價較按揭低，只要準時還款，物業唔會變為銀主盤。物業估價較按揭金額高時，若業主週轉不靈時，重可以變賣物業以支欠款；如果「資不抵債」，出售物業亦未能「貨銀兩訖」，物業就有較大機會成為「銀主貨」，加入拍賣行列。
銀仔

銀仔（粵拼：ngan2 zai2）又叫辰砂、硬幣、大餅、散銀，係種金屬造嘅錢銀，用來通貨。銀仔係扁身，多數係官府發嘅。舊時係差唔多係最主要嘅通貨，因為通貨膨脹，貨幣貶值，家下好多大面額嘅銀紙替咗佢哋個位。

經濟研究
睇埋：錢
喺經濟學上，銀仔定義係指「細小、平、又偏圓形嘅金屬或者塑膠，用途係愛來做錢」。歷史早期嘅銀仔多數都係用金同銀等嘅貴金屬整，目的係要令到用嚟做錢嘅貴金屬重量有個易數嘅單位。到咗今日，世界各大經濟體都有用銅等非貴金屬整銀仔，而各經濟體都會用各種方式（自己掘或者進口）取得金屬，並且用呢啲金屬整一啲重量一致嘅銀仔。
銀仔可以偽造，但喺人類史初期幫手創造一個錢嘅單位，令價值量度做起上嚟更容易，間接令銀行成為可能。打後阿基米德原理嘅發現令測試銀仔嘅重量同金屬純度更加容易，又令整假銀仔更難，促進咗銀仔嘅使用。
喺會用銀仔嘅經濟體當中，個銀仔用乜金屬造往往同佢面額有關：金最值錢，所以有金嘅銀仔最大面額，其次係銀，再落係銅。金幣往往俾人用嚟做大面額嘅交易，例如係政府消費等等；銀幣通常俾人用嚟做中等大細嘅交易，會俾人用嚟數稅、合同、同債嘅價值；而銅幣就係俾人攞嚟做日常生活嘅交易。呢個系統喺遠古印度經已存在，而中世紀嘅歐洲一路都用。
鉿嘅同位素

鉿嘅同位素。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鉿

鉿（粵拼：hɐp˨，英文Hafnium）係元素一種，符號Hf，原子序號72，原子重量178.492。佢密度13.31，溶點2500.15，沸點4876，熱容量有0.144，電負度有1.3。
維基同享有多媒體嘅嘢：
Hafnium（類）
銀

銀（粵拼：ngan4 Silver），又叫白銀，係種元素，符號Ag來自拉丁文argentum，原子序數47，原子重量107.8682(2)。銀係過渡金屬，又白又軟同常光澤，化學性質穩定。對於電同熱，佢嘅傳導性能非常好。自然過有時搵到佢嘅純金屬。呢隻金屬可以做銀仔、珠寶、餐具、菲林同鏡。

應用
喺人類史上，銀呢種金屬不溜都好有市場價值：銀有唔少有用嘅物理同化學性質，襟擺而且仲能夠抵抗腐蝕；包括係古埃及、古希臘以至係周朝等嘅早期文明，都有攞銀嚟造銀仔、珠寶以至食具等有用嘅物品，當中用銀造嘅刀叉同碗筷到咗廿一世紀初都仲係好受歡迎。
銀嘅導電性能係咁多種金屬當中最強嘅，所以自從廿世紀起，銀就不時都會畀人攞去製作電子元件或者係太陽能板嘅某啲部份。
因為銀咁有價值，唔少人都會買賣銀嚟做一種投資。
銀光尖牙鱸

銀光尖牙鱸（學名：Synagrops argyrea）係發光鯛科尖牙鱸屬嘅其中一個種。
超級馬利奧樂園

超級馬利奧樂園（日文：スーパーマリオランド；英文：Super Mario Land）係任天堂1989年4月21號喺Game Boy出嘅超級馬利奧樂園系列作品，佢係同Game Boy一齊出嘅遊戲之一。

簡介
遊戲嘅目的係打低宇宙怪物Tatanga，並救番Daisy公主。超級孖寶兄弟系列入面嘅Luigi、Peach公主同埋Bowser（日本叫Koopa）都無喺呢隻遊戲出現。
遊戲玩法同超級孖寶兄弟系列差唔多，都係控制馬利奧。佢嘅基本攻擊重係跳上去敵人上面踩死佢哋（但都有啲係踩唔死），攞到100個銀仔就可以獎一隻。
馬利奧攞到蘑菇會變大成「超級馬利奧」；攞到花會變成「Super Ball Mario（スーパーボールマリオ）」，可以掟Superball（スーパーボール）而唔係火球，而Superball可以用嚟殺敵同埋攞錢；攞到星星可以令自己變成無敵一段時間；攞到心就可以獎一隻。
成隻遊戲有12關，每個王國3關。其中世界2-3（第6關）係揸潛水艇，世界4-3（最後一關）係揸戰鬥機，呢兩關都係拉版嘅。

故仔
有一日，宇宙怪物Tatanga（タタンガ）諗住奪取Sarasaland（サラサ・ランド），就將嗰道啲住民催眠，兼且綁架咗黛西公主（デイジー姫）。馬利奧決定去救Daisy公主，並去過晒Sarasaland嘅四個王國，又遇到假扮黛西公主嘅怪物。最後佢摧毀咗Tatanga嘅戰鬥飛船，救番黛西公主。
超級馬利奧派對

超級馬利奧派對（英文：Super Mario Party），係由任天堂同埋ND Cube合作開發嘅派對遊戲，2018年10月6日喺任天堂Switch推出。部分遊戲要運用Joy-Con既功能操控。
超級馬利奧奇蹟棒球

超級馬利奧奇蹟棒球（英文：Mario Superstar Baseball），係由任天堂開發棒球嘅體育遊戲，2005年7月21日喺Gamecube推出。
超級馬騮波

超級馬騮波（英文：Super Monkey Ball），係由世嘉開發嘅平台遊戲，2001年推出。
超級馬利奧家庭棒球

超級馬利奧家庭棒球（英文：Mario Super Sluggers），係由任天堂開發棒球嘅體育遊戲，2008年推出。
超級馬利奧樂園2: 六個金幣

超級馬利奧樂園2：六個金幣（日文：スーパーマリオランド2 6つの金貨；英文：Super Mario Land 2: 6 Golden Coins）係任天堂1992年10月21號喺Game Boy出嘅超級馬利奧樂園系列作品。華利奧亦喺呢隻遊戲首次出場。

玩
馬利奧嘅基本攻擊重係跳上去敵人上面踩死佢哋。每關要行到終點道門先至算過關，不過唔再限死要向右行，兼且除咗最頭1關以外每關可以玩完再玩。每關中間有一個鐘可以當Check point用，而掂到終點上面個鐘就可以玩小遊戲。
馬利奧攞到蘑菇會變大成「超級馬利奧」；攞到花會變成「Fire Mario」，可以掟火球殺敵；攞到紅蘿蔔會變成「Bunny Mario（バニーマリオ）」，可以喺半空慢慢飛落去；攞到星星可以令自己變成無敵一段時間；攞到心就可以獎一隻；攞到有3字嘅心就可以獎三隻。
成隻遊戲有最頭1關、之後6個地帶30關、同埋最後1關嘅城堡，加埋32關。每個地帶都有一個大佬，每打低一個大佬就可以攞到一個金幣，攞齊六個金幣就入到城堡；不過如果死晒，馬利奧就要由頭打過晒啲大佬去攞金幣。

故仔
超級馬利奧樂園2：六個金幣嘅故仔係超級馬利奧樂園嘅延續。上集宇宙怪物Tatanga奪取Sarasaland同埋捉Daisy公主證實係受華利奧指使，藉此引開馬利奧。而華利奧就乘機搶咗馬利奧座城堡，並將周圍Mario Land嘅住民洗腦，令佢哋當自己係阿頭。馬利奧要喺唔同地帶搵齊6個金幣，再入城堡搶番佢返嚟。
超級馬騮波2

超級馬騮波2（英文：Super Monkey Ball 2），係由世嘉開發嘅平台遊戲，2002年推出。
超級馬騮波3D

超級馬騮波3D（英文：Super Monkey Ball 3D），係由世嘉開發嘅平台遊戲，2011年推出。
超級馬利奧-決擇傳奇

超級馬利奧-決擇傳奇（粵拼：ciu1 kap1 maa5 lei6 ou3 kyut3 zaak6 cyun4 kei4；英文：Super Mario Bros. Crossover），第個名係亂入馬利奧（lyun6 jap6 maa5 lei6 ou3）或混合界馬利奧（wan6 hap6 gaai3 maa5 lei6 ou3）；係一部由際帕夫利拿（Jay Pavlina）同澤羅賓臣（Zach Robinson）、馬夫華倫德（Mathew Valente）等一系列嘅人一齊整嘅一部Flash遊戲。入面嘅界面同傳統嘅超級馬利奧紅白機系列差唔多噉，但唔一樣嘅係，入面多咗好多任天堂遊戲公司出嘅紅白機遊戲角色響度，而且重可以玩得，甚至可以換第個界面。呢個遊戲最初喺2010年4月27號率先喺Newgrounds發佈，而家最新版本係2013年12月27號發佈嘅3.1.21版。

敘述
呢款遊戲嘅曬士先至得唔夠10MB到，但係入面有好多個角色喺馬利奧世界入面猛咁打，而且啲關卡場景、設施、敵人同關界、路線基本上都差唔多。而佢嘅爆機目標都係一樣，就係類似馬利奧系列救返公主噉。

史
超級馬利奧-決擇傳奇喺出版初期，際帕夫利拿（Jay Pavlina）同澤羅賓臣（Zach Robinson）、馬夫華倫德（Mathew Valente）等一系列嘅人喺2009年1月分別喺布剌治遊戲音樂網（Blargg's Game Music）度收集咗一系列嘅馬利奧全集音樂同聲效，又喺遊戲入面收集咗一大堆同FC遊戲機版超級馬利奧嘅素材圖返嚟，跟住用咗Adobe Flash CS5嘅ActionScript 3代碼嚟寫咗個遊戲。結果喺15個月之後（2010年4月27號）率先喺Newgrounds發咗出街，而且出咗街之後嘅第一日，就收到12000瀏覽量同頁面連續6個鐘頭在線嘅記錄，同時重破咗嗰時Newgrounds網站嘅瀏覽量同連續在線嘅紀錄。而呢個遊戲最初嗰時嘅1.0版先至得6位角色揀，直到1.2版先至加咗個SOPHIAⅢ角色入去。
喺2012年2月9號發佈嘅2.0版入面重加咗路易基同巴斯嘅角色，同時界面重加咗超馬2代同3代嘅界面圖入去。不過時隔48日（2012年3月29號），澤羅賓臣將呢個遊戲加咗FC超級馬利奧嘅失落關卡地圖同2代地圖入去，同時重加咗一大堆所屬遊戲角色嘅道具入去，重宣佈咗係3.0版。
而3.1版嘅下載版出現咗唔可以入去遊戲嘅情況，後嚟作者喺3.1.2版先至修復咗呢個問題。

角色
呢個遊戲從第一版開始，最先得6個角色；到咗1.2版就變成7個角色；喺2.0版發佈咗之後就變成10位角色。
雅殊慕連博物館

雅殊慕連博物館（粵音：ngaa5 syu4 mou6 lin4 bok3 mat6 gun2，英文：Ashmolean Museum），成個名係雅殊慕連藝術同考古博物館，係喺英國牛津嘅一間博物館。佢畀人公認係英語圈入面第一間成立嘅大學博物館，亦都係第一間開放畀公眾入去睇嘅博物館。呢躉嘢個名嚟自英倫古董收藏家伊利亞斯雅殊慕（Elias Ashmole），佢將自己一啲收藏品捐咗出嚟畀牛津大學，牛津大學就喺1678至1683年呢段時間起咗呢躉博物館嚟擺佢嗰啲收藏品。
雅爾達

雅爾達（波斯文：شب یلدا‎）係一個古老節日，伊朗嘅冬至，慶祝冬至嘅到蒞同幾個世紀以嚟一年中最長嘅夜晚。佢係指秋天嘅最後一日（伊朗歷阿扎爾月 30號，相當於12月21號）日落同冬天第一日（伊朗歷代伊日，相當於12月22號）日出之間嘅時間。喺雅爾達之夜，通常聚埋喺祖父母或者老人家屋企，慶祝一年中最長嘅夜晚。 由於講故仔係雅爾達冬至嘅娛樂傳統，老人家會透過講故仔同軼事嚟娛樂其他人。
喺呢個古老嘅伊朗節日入面，睇群王書（波斯文：شاهنامه‎，羅馬拼音：Shahnameh）同哈菲茲嘅詩歌係另一個傳統。一個家庭或一班朋友嘅每個人都會許一個願望，同時一齊守秘密，再是旦揾一首哈菲茲嘅詩歌讀。由於佢嘅詩歌俾伊朗人認為係解釋願望點樣實現，因此嗰晚會透過首詩去估人嘅願望嚟玩。
雅爾達之夜最吸引人嘅儀式之一係它嘅嘢食、生果同小食。 伊朗家庭通常準備豐盛嘅晚餐，買堅果同各種唔同嘅生果，最常見嘅係西瓜同石榴。 每一個城市同文化都會考慮用特別嘅嘢食嚟慶祝雅爾達之夜。
雅爾達被認為係古代伊朗嘅聖夜之一同最重要嘅慶祝活動之一，並喺大流士一世時期從公元前502年正式寫入波斯人嘅官方日曆。長期以嚟一直俾伊朗人認為係重要嘅。 喺古代，黑暗被認為係惡魔嘅徵兆，因此喺一年中最長嘅夜晚雅爾達之夜，伊朗人因火光而生火以保護自己免受邪惡勢力嘅侵害。 由於冬天白天越來越長，夜晚越來越短，伊朗人慶祝秋天嘅最後一個晚上，作為太陽嘅更新同光明戰勝黑暗嘅勝利。
雅枝竹

雅枝竹（學名：Cynara scolymus，意大利文：carciofo），又叫菜薊、朝鮮薊，係一種響地中海沿岸可以搵到嘅菊科菜薊屬植物，用嚟做意大利菜材料。

名
用緊嘅名「雅枝竹」係由英文嘅「Artichoke」音譯過來。
雅爾達會議

雅爾達會議，又叫雅爾達密約，係美國、英國同蘇聯三國首腦羅斯福、邱吉爾同史太林喺第二次世界大戰後期秘密召開嘅一次會，喺1945年2月4至11號喺蘇聯克里米亞雅爾塔搞。呢次會議並無搵到中華民國嘅蔣介石，會議內容亦都無顧及中國嘅權益。
雅烏國家公園

雅烏國家公園係巴西一個國家公園，1980年成立，面積有23,779平方公里。
雅歌

《雅歌》係《舊約聖經》嘅詩歌智慧書，成卷書中心係講男女間愛情嘅歡悅同相思嘅憂苦。

簡介
作者：所羅門
日期：公元前970年
地點：耶路撒冷
雅歌係一本愛情嘅詩歌集，以詩體描寫一男一女互相傾訴愛情。有譯本叫呢卷書做「所羅門嘅歌」，因為希伯來原文註明呢啲詩歌係所羅門嘅作品。
猶太人認為呢卷書係描寫上帝同佢選民嘅關係，不過基督徒就認為係描述基督同教會嘅關係。
雅洛華省

雅洛華省（土耳其文：Yalova ili）係土耳其嘅其中一個省，首府雅洛華。
雅爾塔

雅爾塔（烏克蘭文：Я́лта；俄文：Я́лта），本嚟係烏克蘭克里米亞自治共和國一座城，而家實際由俄羅斯控制，屬克里米亞共和國。呢座城人口8萬。
第二次世界大戰後期嘅雅爾達會議就喺呢座城開。
隆河-阿爾卑斯

隆河-阿爾卑斯（法文：Rhône-Alpes）係法國舊時東南部一個大區，首府里昂，個名嚟自隆河同阿爾卑斯山，2016年併入奧文尼-隆河-阿爾卑斯。
隆氏

隆（粵拼：lung4）係唐人姓氏，喺《百家姓》裏頭排第368位，依家經已冇乜人用。
呢篇隆氏係同姓氏有關嘅楔位文章，重未寫完嘅。麻煩你幫手充實佢。
隆河

隆河（法文：Rhône）係歐洲一條河，由瑞士經法國流入地中海，長813公里。
隆生達

廣西南寧隆生達發電力科技有限公司（隆生達），係一間位於廣西南寧嘅電力科技企業，喺2018年11月成立。
隆生達聲稱佢哋嘅「電容補償式自循環發電機組」可以突破能量守恆定律，唔使任何原料，都可以淨係靠自身儲存電源起動，無限發電。產品被質疑係憑空發電，違反常識。後來隆生達聲稱自己搞錯咗，連網頁都冚埋，但仍然堅稱產品能夠1度電發10度電。產品早喺2018年8月已經申請國家專利，但到2021年9月都重未批。
隆美爾

埃爾溫隆美爾（1891年11月15號—1944年10月14號）係德國二戰將領，英軍同佢起咗個外號叫「沙漠之狐」。1944年因為畀希特拉懷疑佢有份參與企圖刺殺佢嘅政變行動而逼佢選擇自殺，終年52。

生平
1912年喺德國陸軍獲得少尉軍銜。一戰結束之前佢升到上尉。戰後佢留喺陸軍度。1933年升做少校。1939年升做少將。1940年2月佢做咗第7裝甲師師長，佢有份打5月至6月嘅進攻西線荷比法盧嘅戰役。
1941年升做中將。同年畀希特拉派佢去北非作戰，幫打輸緊嘅意大利軍喺利比亞擋住英軍，同一年佢升做上將。1942年隆美爾攻佔利比亞東部嘅托布魯克之後升做元帥，之後佢嘅部隊喺埃及亞歷山大港以西嘅地方畀盟軍擋住。第二次阿拉曼戰役之後，北非嘅德意部隊一路向西節節敗退，加埋盟軍響摩洛哥同埋阿爾及利亞登陸，軸心軍兩面受敵。隆美爾喺1943年春天奉希特拉嘅命令離開北非，困喺突尼西亞北部嘅軸心軍二十幾萬人響5月投降。
1944年7月20號希特拉遇到炸彈刺殺但係只係受咗輕傷，納粹政權追查有份嘅人時有啲被捕嘅人供咗隆美爾個名出嚟，希特拉唔想因為隆美爾上法庭受審而影響到德國人嘅士氣，於是派人叫佢揀，一係受審，一係自盡，隆美爾揀咗食山埃膠囊自盡，納粹政權之後話佢因為心臟病發而死，仲同佢舉行國葬。
隆田站

隆田站係臺灣鐵路管理局縱貫線南段嘅車站，喺臺南市官田區，係官田區、麻豆區、佳里區嘅主要門戶。以前臺灣糖業鐵路喺呢度設過車站，屬隆田線。
鐵路工程

鐵路工程（railway engineering）係工程學一門，研究點樣設計鐵路。
鐵路站建築

鐵路站建築，又叫火車站建築、車站建築，係指鐵路站嘅主體建築物。對客運車站嚟講，鐵路站建築主要係畀搭客辦理票務同等車。
鐵路訊號

鐵路訊號（英文：Railway signal）係鐵路上面設置嘅設備，畀駕駛員指令，包括停車同調整車速。
鐵路發展策略2014

《鐵路發展策略2014》係香港政府2014年發表嘅鐵路發展藍圖，規劃2031年之前應該要起好邊啲鐵路。
鐵達尼二號

鐵達尼二號（英文：Titanic II）係為咗紀念鐵達尼號沉咗100年之後，整出嚟嘅一部新嘅遊輪。呢部船係由澳洲嘅礦產工業富翁——克里夫•波瑪同埋中國江蘇省南京市嘅的長航重工金陵船廠準備合作嚟整嘅其中一部豪華嘅郵輪。呢隻船喺2012年4月20號，澳洲嘅藍星國際航運公司同埋中國嘅長航重工金陵船廠簽咗份合約。到咗2013年2月16號就成立咗課題研究班嚟開始整船。

船嘅性質
呢部船嘅長有269.06米，闊有28.19米。呢部船雖然話係用返 1:1 嘅比例嚟恢復返以前鐵達尼號嘅嘢同埋個樣，但係會用啲現代化嘅導航同埋安全嘅裝置嚟裝柴油嚟行嘅船。而部船身係用咗焊接嘅方式嚟裝嘅，而船嘅前面就爲咗慳油就改咗圓形。

落水啟航
原計劃響2016年落水行船，但已經宣佈押後。條航線將會按返以前1912年行嘅鐵達尼號條線噉行。佢係從英國嘅修咸頓開始，一直去到美國嘅紐約市為止。
鐵達尼號

鐵達尼號（RMS Titanic）係白星航運旗下嘅一艘奧林匹克級郵輪，喺1912年4月14號晚第一次行船時撞埋冰山度而沉咗。
佢響愛爾蘭貝爾法斯特嘅造船廠起，係當時最大嘅客運汽船。鐵達尼號當時由英國修咸頓出發，經過法國瑟堡同愛爾蘭昆士敦，準備跨過大西洋去美國紐約市。

海難
内文：鐵達尼號海難
鐵達尼號響頭一次航行入面，中途撞埋冰山，船身斷開兩截沉咗。由於嗰時鐵達尼號冇帶夠救生艇，意外總共死咗1,517人，係和平時期死得最多人嘅一次海難。

文化影響
喺1997年，一套同名電影上映，獲得空前成功，喺奧斯卡金像獎攞到最佳電影等11個獎。
鐵達尼號 (四川) ：一個喺中國四川遂寧，仿照鐵達尼號興建嘅爛尾旅遊項目。
長洲公共圖書館

長洲公共圖書館（英文：Cheung Chau Public Library）係香港一間公共圖書館，喺長洲大興堤路二號長洲市政大廈二樓。
長津

長津（韓文：장진군／長津郡 Jangjin gun */?）係朝鮮民主主義人民共和國咸鏡南道嘅一個郡。
長洲公園

長洲公園，香港公園之一，遊樂場之一，喺長洲長碩路二十九號，另一邊為西灣路，英文叫Cheung Chau Park。行政上歸離島區。設施有網球場。
長津湖

長津湖即係長津水庫，係朝鮮北部一個人造湖，位於咸鏡南道長津郡，由發源於長津郡黃草嶺嘅長津江喺北流注入鴨綠江嘅途中，經水電站大壩截流形成。平均海拔約1300米，湖周邊有崇山峻嶺，得幾個村落，人煙稀少。長津湖處於嚴寒地帶，一般10月尾就會入冬，11月尾氣溫低至 -27℃。
1950年11月至12月韓戰期間，呢度打過長津湖戰役。
長洲北帝廟

長洲北帝廟，又叫做長洲玉虛宮，因為中國廟宇向來都係一廟多神。呢個北帝廟嚮長洲神社街嘅北邊。廟入面有好多古董、歷史、文物，例如一座古鐘上面刻住「乾隆四十九年」。喺1981年被評為香港一級歷史建築，2010年4月16號確定評級。
長洲北帝廟而家由華人廟宇委員會管理。嚮長洲太平清醮時，呢個玉虛宮前面球場，係主要儀式嘅活動場地，例如長洲搶包山等。
嚮1930年嘅長洲北帝廟
嚮2008年嘅長洲北帝廟
維基同享有多媒體嘅嘢：Pak Tai Temple Cheung Chau
長洲

長洲苑：春秋時期吳王闔閭起嘅園林，響吳都姑蘇（今蘇州）郊外，西漢時吳王劉濞重建，又叫做茂苑。
長洲縣：江蘇省蘇州市歷史上所轄嘅一個縣，武則天萬歲通天年間析吳縣置，以長洲苑得名，民國時併入吳縣。
長洲：蘇州嘅古名，來自長洲苑同長洲縣，喺好多古書中被誤寫為長州。
長洲 (香港)：香港島同大嶼山之間嘅一個島仔。
長洲街道：廣州黃埔區轄下嘅一個街道辦事處，喺長洲島上。
長洲 (廣州)：廣州東部珠江口嘅江心島。
長洲 (中山)：中山一笪地方。
長洲區：廣西壯族自治區梧州市轄下嘅一區。
電話聽筒

電話聽筒係指一部電話用手揸住放埋耳邊聽聲嘅部份，通常同時有埋收音部份。
1990年代之後流動電話興起，英文其中一個稱呼叫「mobile handset」（解做流動嘅電話聽筒），簡稱「handset」，跟住中國大陸有人就將「handset」呢個字譯做「手機」，變成流動電話其中一個中文名。
電負度

電負度係一個化學性質，即係某原子或者官能團吸引電子，將自己變成負離子嘅能力。一個原子嘅電負度係由佢嘅原子系數同埋價電子同核子嘅距離影響。電負度越高，個元素或者化合物就越易吸引電子。呢樣嘢係Linus Pauling喺1932年提出，佢可以用來預測其他化學性質。電負度唔可以直接度出嚟，一定要由其他原子或者分子嘅性質計出來。雖然唔同嘅計法可能會搞到個數有小小分別，但係由唔同計法嘅結果都可以睇得出，電負度係同元素表有啲關係。
電負度計出嚟，其實唔係一個原子嘅性質，係一個分子入面原子嘅性質，而一個自由嘅分子嘅性質應該係電離能同電子親合能。電負度會因為唔同嘅化學環境而轉變，但係就算唔同情況，電負度同原來個數都唔會差得遠。電負度嘅相反係電正度：用嚟度一個原子送電子嘅能力。
電話皇后

《電話皇后》（英文：Phony Queen）係臺灣歌手蔡依林嘅一首歌，呢首歌係音樂人黃偉文、Dominik Rothert、Jason Worthy、Jessica Jean Pfeiffer同Alexander Krause一齊創作，而且係音樂人小安監製。佢作為單曲由華納音樂同天熹娛樂響2014年9月29號發行，係臺灣網絡遊戲《唯舞獨尊DX》嘅主題曲。呢首歌收錄喺蔡依林嘅第13張錄音室專輯《呸》。

背景同發行
2013年4月13號，蔡依林結束第3輪巡演「Myself世界巡迴演唱會」，佢表示之後將開始籌備新專輯。同年7月25號，蔡依林飛往英國倫敦進修為時一個月嘅音樂、舞蹈同表演課程。
2014年1月29號，媒體表示蔡依林將準備推出新碟，而且好可能有跨國合作嘅機會，仲表示新專輯製作費用預算超過新臺幣5千萬元。同年4月4號，媒體表示蔡依林嘅新專輯預計響同年暑假發行。同年6月10號，媒體表示蔡依林之前已經完成新專輯入面三首歌曲嘅錄製，不過佢覺得有更佳好嘅歌曲表達方式而選擇重新錄製。同年9月5號，蔡依林表示新專輯已接近完成階段，預計響同年11月中旬發行。

創作同錄製
歌曲《電話皇后》以浩室舞曲作主軸，歌詞以反諷方式描述現代人對電話嘅誇張依賴程度。音樂人黃偉文表示：「現代人最親近嘅未必係愛侶，反而係時刻不離身嘅手機，問路、工作、出街買餸都要依賴手機完成。」

評價
Freshmusic音樂雜誌評價：「《電話皇后》更將荒謬推向極致，沉迷於通訊時代嘅戀愛，究竟係同人，定係同3C產品談戀愛，主角同聽眾都已經搞唔清楚。」騰訊娛樂嘅樂評人蘼迷貓評價：「專輯嘅最後一首快歌係作為宣傳單曲嘅《電話皇后》，一首從作曲到編曲都非常模式化嘅House舞曲，擅長對社會現象針砭時弊嘅黃偉文喺這首歌嘅表現反應一般。」PlayMusic音樂網樂評人Danial Chang評價：「歌迷評價兩極，搭配電玩遊戲嘅主題曲，亦係專輯中唯一比較偏向商業嘅歌曲。前奏嘅電子節拍繽紛得好似《Dr. Jolin》充滿正面療癒作用嘅歐陸電音，《電話皇后》嘅歌詞講緊嘅就係生活將App嘅對話狀態，藉由直白嘅歌詞，諷刺只要有咗電話就唔會孤單，唔使男女朋友有咗佢就夠。佢將現代人沈迷於電話嘅嚴重程度完整呈現，副歌嘅『電話，愛上我吧，電話 ，非君不嫁』詼諧逗趣嘅跟電話告白。浮誇嘅戲謔效果成功反映出問題所在，亦都打開咗發人省思嘅議題。」PlayMusic音樂網樂評人賈旭評價：「除咗詞以外，我都幾仲意，好老土嘅廣告歌詞Oh My God，而且居然係Wyman嘅作品？當呢首歌做為先發時候我簡直不敢相信我嘅耳仔，不過曲調、編曲同製作上其實完美逗趣。」

獎項
2015年11月6號，歌曲《電話皇后》獲得第15屆全球華語歌曲排行榜年度二十大金曲。

音樂錄影帶
歌曲《電話皇后》嘅MV由導演張時霖執導，製作費超過新臺幣6百萬元。蔡依林喺呢隻MV中挑戰戲劇性演出，張時霖表示：「其實從腳本出來之後就一直幾擔心Jolin會唔會搞唔掂，畢竟今次係佢頭一次做喜劇演出，估唔到Jolin放得超開，完全唔輸畀專業嘅喜劇演員，勁犀利㖭！」

現場表演
2015年5月31號，蔡依林響臺灣臺北市舉辦嘅「2015年Hito流行音樂獎頒獎典禮」表演呢首歌
2015年2月12號，蔡依林出席中國中央電視台綜藝節目《網絡春晚》，響節目現場演唱《電話皇后》。同年5月31號，蔡依林出席臺灣臺北市舉辦嘅「2015年Hito流行音樂獎頒獎典禮」，響活動現場演唱歌曲《電話皇后》。
電話號碼分類

電話號碼分類係將全世界所有電話號碼分類嘅方法，響本地號碼前面再加數字，其他城市甚至唔同國嘅人都打得通。

結構
國碼：每個國都有自己嘅電話國碼，1到3個字都有，譬如美國同加拿大係1；中國大陸係86；香港係852；台灣係886，跨國長途電話一定要打埋。
區碼：好多國都會為國入面唔同地方編一個區碼，1到5個字都有，同國唔同區嘅電話就要打埋。
本地號碼：基本電話號碼。
電話掣

電話掣係㩒掣電話嘅部件，標準設計有12個掣，三棟四行，頭三行係1到9號順住去，最尾一行中間係0，左右分別係星號同井號。電話掣喺1960年代發明，1970年代打後逐漸淘汰傳統嘅撥號輪。
電話咭

電話咭（英文：Telephone Card）係一種用嚟打電話個咭片，佢可以加錢補數。
舊時嘅電話咭純粹係一張儲值咭，憑咭上嘅密碼登入後再打收費電話（多數係長途電話），電話費由張咭度扣。現今流行嘅電話咭實際上係一張SIM咭，插落流動電話度用。
電話會議

電話會議係種即時交換聲音訊號嘅會議方式，用電話將至少三方嘅人連接埋一齊開會。每一方可以係一個人或者幾個人，如果有幾個人，通常會喺會議室開部電話會議專用嘅電話去駁。
電話簿

電話簿，簿一種，羅列電話號碼。通常出自電話公司，列出用戶註冊名、簡單地址、電話號碼，印來畀人查，故此又叫公眾電話簿。通常有白頁同黃頁兩種。另外亦會印出寫打電話方法，長途電話字頭，緊急電話號碼，又或大眾常用機關電話地址咁。用戶唔想列出來，大多數要畀錢解決。又或者當想擺得當眼啲，詳細啲，又會化成畀錢賣廣告。電話簿會派畀用戶，亦會放喺公眾電話亭。
近似亦有公司電話簿同個人電話簿。前者多數出自大公司，列晒公司各部門電話，方便搵啱人傾。而後者就多數個人收錄電話號碼，通常只記至重要，如家人，如親戚，如朋友，如同事等等，又或聽到電話號碼，即場摘低，方便日後搵得返。
地址簿好早就有，然而加上電話號碼，當然要發明電話之後。至早不過咭紙一張就夠記，一八七八年二月廿一號出版，埠中名單只有五十個。當時有電話都矜貴。然而用戶越來越多，越來越普及，家家戶戶都有，本就變到好厚，紙就用得好薄。
現今手提電子產品發達，少咗人用紙本，大多改用電子電話簿，或網上電話簿。入落手提電話，甚至可以直接打出。而手提電話號碼，亦無錄入公眾電話簿。

文化
電話簿年年都換。舊咗就無用，佢夠厚墊煲底都啱。
香港電影典型情節，用電話簿墊住錘仔打人唔會有傷痕。
電話簿亦可用來做玩，隨便搵個號碼打畀人傾偈，或整蠱人亦有。生意經紀亦用來搵客。
雉山路

雉山路（粵拼：zi6 saan1 lou6）係中國廣西桂林嘅西北-東南走向道路，喺象山區。西北邊從銀錠路同中山南路嘅交界開始，一直向東南去到上海路同上海南路嘅交界，成條路似向東北凸出嘅弧形噉。

敘述
全長680m，闊18米，雙向4車道。
雋語

喺西方文學上，雋語（英文：epigram）大致上係指一首直接了當噉道出某樣諗法嘅短詩。
雍氏

雍（粵拼：jung1）係唐人姓氏，喺《百家姓》裏頭排第304位。
呢篇雍氏係同姓氏有關嘅楔位文章，重未寫完嘅。麻煩你幫手充實佢。
雌蕊

雌蕊（carpels）係一朵花入面生產胚珠嘅部份。
雌雄大盜

《雌雄大盜》（Bonnie and Clyde）係套美國嘅劇情片、警匪片、傳記電影同動作電影，片長107 分鐘，喺1967年8月4號上畫。
雉科

雉科（學名：Phasianidae）係鳥綱雞形目嘅一個科，下面有約莫150個品種。
雍寧

雍寧係西夏皇帝李乾順嘅第五個年號，相當於公元1114年到1118年，前後總共5年。
雍景臺

雍景臺（英文：Robinson Place）係香港私人樓，喺香港島半山區羅便臣道70號，有2棟樓，總共有651個單位，1994年入伙，發展商係太古地產。
雍正

雍正（滿話：ᡥᡡᠸᠠᠯᡳᠶᠠᠰᡠᠨ ᡨᠣᠪ）係大清皇帝胤禛嘅年號，相當於公元1723年到1735年，前後總共13年。
左邊幅圖顯示雍正喺大清時期個位。